CELEX: 62020TN0540
Language: et
Date: 2020-08-27 00:00:00
Title: Kohtuasi T-540/20: 27. augustil 2020 esitatud hagi – Jushi Egypt for Fiberglass Industry versus komisjon

9.11.2020   
            
            
               ET
            
            
               Euroopa Liidu Teataja
            
            
               C 378/38
            
         
      27. augustil 2020 esitatud hagi – Jushi Egypt for Fiberglass Industry versus komisjon
      (Kohtuasi T-540/20)
      (2020/C 378/48)
      Kohtumenetluse keel: inglise
      
         Pooled
      
      
         Hageja: Jushi Egypt for Fiberglass Industry SAE (Ain Sukhna, Egiptus) (esindajad: advokaadid B. Servais ja V. Crochet)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  ELTL artikli 263 lõike 4 alusel tühistada hagejat puudutavas osas komisjoni 24. juuni 2020. aasta rakendusmäärus (EL) 2020/870, millega kehtestatakse lõplik tasakaalustav tollimaks Egiptusest pärit klaasfilamentkiust toodete impordi suhtes ja nõutakse lõplikult sisse sellise impordi suhtes kehtestatud ajutine tasakaalustav tollimaks ning kehtestatakse lõplik tasakaalustav tollimaks Egiptusest pärit klaasfilamentkiust toodete registreeritud impordi suhtes;
               
            
                  —
               
               
                  mõista kohtukulud välja komisjonilt ja kõikidelt menetlusse astujatelt, kellele võidakse anda luba astuda menetlusse komisjoni nõuete toetuseks.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et komisjoni otsus tasakaalustada Hiina avalik-õiguslike üksuste antud rahaline toetus rikub alusmääruse artikli 2 punkte a ja b, artikli 3 lõike 1 punkti a, artikli 4 lõikeid 2 ja 3 ning artiklit 28.
               
            
                  2.
               
               
                  Teine väide, et komisjoni otsus maa andmise kohta hagejale rikub kaitseõigust, alusmääruse artiklit 30 ning alusmääruse artikli 3 lõiget 2, artiklit 4 ja artikli 6 punkti d.
               
            
                  3.
               
               
                  Kolmas väide, et komisjoni otsus tasakaalustada nende imporditud seadmete tollimaksu vähendamine, mida Jushi kasutab klaasfilamentkiust toodete müügil oma kodumaisele kliendile, rikub alusmääruse artikli 3 lõike 1 punkti a alapunkti ii, artikli 3 lõiget 2 ja artiklit 5.
               
            
                  4.
               
               
                  Neljas väide, et komisjoni otsus tasakaalustada valuutakursi vahede maksustamislahendus rikub alusmääruse artikli 3 lõiget 2 ja artikli 4 lõike 2 punkti c.
               
            
                  5.
               
               
                  Viies väide, et komisjoni metoodika hindade allalöömise marginaalide kindlaksmääramiseks hagejate suhtes rikub alusmääruse artikli 1 lõiget 1, artikli 2 lõiget d ning artikli 8 lõikeid 1, 2 ja 5.